Mutane 60 sun halaka a harin ta′addanci a Yemen | Labarai | DW | 29.08.2016
Mutane 60 sun halaka a harin ta'addanci a Yemen
A kasar Yemen mutane 60 sun halaka a cikin wani kazamin harin kunar bakin wake da Kungiyar IS ta kai tun da sanhin safiyar wannan Litinin a birnin Aden.
Hukumomin tsaron kasar ta Yemen sun bayyana cewa an kai harin ne da wata mota da aka dana wa bam a wata cibiyar sojoji sabbin dauka da ke a bakin garin birnin Aden.Wasu shaidun gani da ido sun ce a lokacin da wata babbar motar dokar kaya ta shigo a cikin makarantar ne dan kunar bakin waken ya yi amfani da wannan dama inda ya kutsa da motar tasa a guje a cikin sajojin sabbin dauka a daidai lokacin da suka tattaru suna cika takardun shirin kama aiki bayan an dauke su.
Karfin tashin bam din ya haddasa rugujewar ginin wani baban aji da ke kunshe da tarin sojojin sabbin dauka. Wannan dai shi ne hari mafi muni da Kungiyar ta Is ta kaddamar a birnin na Aden tun bayan da sojin gwamnatin ta Yemen suka yi nasara kwato shi daga hannun 'yan tawayen kasar a wata Yulin shekara ta 2015.
Rahotanni masu dangantaka 'Islamic State' (IS), Yemen
Muhimman kalmomi Yemen, Aden, IS
Permalink http://p.dw.com/p/1Jriy
Saudiyya ta hana jirage tashi a Yemen 06.11.2017
Tashohin jiragen sama sun daina aiki daga ranar Litinin a yammacin kasar Yemen, a wani mataki na maida martanin harin makami mai linzami da aka harba kusa da birnin Riyadh na Saudiyya.
Bam ya kashe Sojoji biyar a Yemen 05.11.2017